«Τελειώσαμε τώρα Μουτσινά; Και αν θες τώρα κράξε στην εκπομπή σου και φιλάκια» - SkiathosTV|Σκιαθος|Μαγνησία|Θεσσαλία|Ελλάδα\n«Τελειώσαμε τώρα Μουτσινά; Και αν θες τώρα κράξε στην εκπομπή σου και φιλάκια»\nΚαλεσμένος στην εκπομπή της Αννίτας Πάνια, Ανοιχτά θα βρεθεί το βράδυ της Πέμπτης 23/6 ο Τριαντάφυλλος.\nΤην Τετάρτη 22/6 η εκπομπή Ποιος είναι πρωινιάτικα προέβαλε ένα μικρό απόσπασμα από την συνέντευξη του τραγουδιστή, όπου μεταξύ άλλων αποκάλυψε τον αγαπημένο του παίκτη από όλα τα Survivor, ενώ αναφέρθηκε και στον Νίκο Μουτσινά.\nΣτη συνέχεια η Αννίτα Πάνια αναφέρθηκε στην πρωινή εκπομπή εκπομπή του καναλιού, Ποιος είναι πρωινιάτικα με τον Τριαντάφυλλο να δηλώνει πως του αρέσει πολύ και θα ήθελε και ο ίδιος να κάνει κάτι παρόμοιο. Μάλιστα αναφερόμενος, στην πρωινή εκπομπή του Open, πρόσθεσε πως θα προτιμούσε να κάνει μια μεσημεριανή εκπομπή, για αν βρίσκεται απέναντι από τον Νίκο Μουτσινά. Τελειώσαμε τώρα Μουτσινά; Και αν θες τώρα κράξε στην εκπομπή σου και φιλάκια.\n«Θα πάμε απέναντι από τον Μουτσινά, να τον πετσοκόψουμε για να βάλει μυαλό. Τελειώσαμε τώρα Μουτσινά; Και αν θες τώρα κράξε στην εκπομπή σου και φιλάκια», είπε ο Τριαντάφυλλος, με την Αννίτα Πάνια να απαντά πως τον αγαπά πολύ.\nΠροηγούμενο άρθροΠαγκόσμια Ημέρα κατά των ναρκωτικών: Ένας αγώνας δρόμου και “ζωής” την Κυριακή στην Λάρισα (φώτο\nΕπόμενο άρθροΗ τηλεφωνική επικοινωνία με τη Βίκυ Καγιά και το σχόλιο για τη Σοφία Χατζηπαντελή\nΤο τελευταίο αντίο στον ναύαρχο, Γιάννη Κοντούλη ο οποίος τα ξημερώματα της Παρασκευής 24 Ιουνίου έφυγε από τη ζωή ηττημένος από τον καρκίνο. Η εξόδιος...\nΚλιμάκιο του ΠΑΣΟΚ – ΚΙΝΑΛ στην Ελασσόνα (φώτο) – ONLARISSA.GR Νέα...\nΣε καλή κατάσταση εκτός κινδύνου ο δήμαρχος Λαρισαίων Κώστας Τζανακούλης\n«Έχει πολλές ανασφάλειες το κοριτσάκι»


Γ' Εθνική : Παληκαρίσιο βαθμό τα Τρίκαλα - Εφημερίδα Ημερήσια Ημαθίας\nΤρίτη 20 Οκτωβρίου 2020 9:45\nΙσόπαλο δίχως τέρματα έληξε το παιχνίδι της Κυριακής μεταξύ του Μ. Αλεξάνδρου Τρικάλων και του Αλμωπού Αριδαίας που πραγματοποιήθηκε στην έδρα του πρώτου.\nΈνα αποτέλεσμα που μπορεί να φαίνεται τιμητικό για την ομάδα της Ημαθίας αν λάβουμε υπόψιν μας την βαθμολογική σειρά των δύο αντιπάλων, όμως βάση της εικόνας του αφήνει παραπονούμενη την γηπεδούχο, αφού και περισσότερες ευκαιρίες δημιούργησε και μεγαλύτερη κατοχή της μπάλας είχε.\nΑπό την άλλη η φιλοξενούμενη ομάδα σε καμιά περίπτωση δεν κατάφερε να δικαιολογήσει την φήμη της και τον χαρακτηρισμό του απολύτου φαβορί για την κατάκτηση της πρώτης θέσης στον όμιλο.\nΣτο πρώτο κυρίως ημίχρονο η ομάδα των Τρικάλων ήταν απόλυτα κυρίαρχος στον αγωνιστικό χώρο και θα μπορούσε να είχε προηγηθεί στο σκορ αν οι παίκτες της ήταν πιο ψύχραιμοι στην τελική τους προσπάθεια.\nΝα σημειωθεί ότι σ' αυτό το πρώτο 45λεπτο η γηπεδούχος ομάδα σκόραρε στο 36' με κεφαλιά του Πεϊκου ύστερα από εκτέλεση φάουλ του Φουρτζίου όμως το γκολ ακυρώθηκε ως οφσαϊντ παρά τις έντονες διαμαρτυρίες των ποδοσφαιριστών και των ανθρώπων του Μ. Αλεξάνδρου Τρικάλων.\nΣτην επανάληψη οι φιλοξενούμενοι ισορρόπησαν το παιχνίδι και με τη σειρά τους δημιούργησαν δύο – τρεις καλές ευκαιρίες για γκολ.\nΟι δύο ομάδες ολοκλήρωσαν τον αγώνα με 10 ποδοσφαιριστές καθώς στο 71' αποβλήθηκαν ο Τσιρίδης των Τρικάλων και ο Κωστούλας της Αριδαίας για αψιμαχία που παρολίγο να δημιουργήσει γενική σύρραξη μεταξύ των παικτών των δύο ομάδων.\nΤον αγώνα διαιτήτευσε ο κ. Αναστασόπουλος από την ΕΠΣ Χαλκιδικής με βοηθούς του Χατζηβασιλείου από την ΕΠΣ Μακεδονίας και τον Τέγο από τα Γρεβενά.\nΤΡΙΚΑΛΑ: Αργυρόπουλος, Ατανάσοφ, Μπαντής (79' Κιρκιλιανίδης), Χατζόπουλος, Πέικος, Τσιρίδης, Σωτηράκης, Αβραμόπουλος, Μπίκος (72' Καπετάνος), Φουρτζίου (80' Παρσόπουλος), Λίτσι (90'+2' Αναδολού).\nΑΡΙΔΑΙΑ: Μένιος, Κιουλτζόπουλος (61' Ντόγος), Σαϊνατούδης (75' Ξόμπλιος), Ναουμίδης (25' λ.τ. Μαγγίζης), Τζημογιάννης, Καζναφέρης, Μεντής, Ασλαμπάλογλου, Κωστούλας, Πέττας, Καραγιάννης (30' λ.τ. Στογιαννίδης).\nΜπορούσε την ισοπαλία\nΜε άδεια χέρια έφυγε από την Πέλλα η Νίκη Αγκαθιάς και από ένα παιχνίδι από το οποίο άνετα μπορούσε να πάρει τουλάχιστον τον βαθμό της ισοπαλίας.\nΤο παιχνίδι κρίθηκε στις λεπτομέρειες με την γηπεδούχο Θύελλα Σαρακηνών να εκμεταλλεύεται μία από τις λίγες ευκαιρίες που κατάφερε να δημιουργήσει στο δεύτερο ημίχρονο να πετυχαίνει ένα δεύτερο τέρμα και να παίρνει την νίκη με 2-1 και φυσικά και τους τρεις πολύτιμους βαθμούς.\nΗ Θύελλα προηγήθηκε στο σκορ στο 32ο λεπτό με συρτό διαγώνιο σουτ του Θωμά Ε. μέσα από την περιοχή και αφού προηγουμένως δέχθηκε την πάσα του Γκέσιου.\nΗ Αγκαθιά ισοφάρισε τρία λεπτά μετά το 1ο γκολ που δέχθηκε και συγκεκριμένα στο 39' με τον Λαμπίρη από απευθείας εκτέλεση κόρνερ.\nΤο 1-1 ήταν και το σκορ του πρώτου ημιχρόνου.\nΜε την έναρξη του β' ημιχρόνου η γηπεδούχος ομάδα προσπάθησε να αιφνιδιάσει τον αντίπαλό της και τα κατάφερε στο 57' με έναν παλιό γνώριμο των φιλάθλων της Ημαθίας των Λαφαζανίδη που εκμεταλλεύτηκε λάθος της άμυνας της Αγκαθιάς και με πλασέ μέσα από την περιοχή έκανε το 2-1.\nΗ Νίκη Αγκαθιάς προσπάθησε να αντιδράσει πίεσε κατά διαστήματα δίχως όμως να καταφέρει να πετύχει ένα δεύτερο τέρμα και να ισοφαρίσει για δεύτερη φορά, με την μεγάλη ευκαιρία να χάνεται στις καθυστερήσεις από τον Λαμπίρη που σε ένα ιδανικό τετ-α-τετ δεν κατάφερε να νικήσει τον τερματοφύλακα της Θύελλας Φιρινίδη.\nΤον αγώνα διαιτήτευσε ο κ. Κουκούλης (Σταϊκος – Κοτούμπας) από τη Λάρισα.\nΘΥΕΛΛΑ ΣΑΡΑΚΗΝΩΝ: Φιρινίδης, Ευφραιμίδης (85' Θωμάς Γ.), Γεωργίου, Ρώσσης, Πετρούσης, Κούμπους (69' Κουλάφι), Θωμάς Ε. (75' Ουζούνης), Τσόρμπας, Γκέσιος, Λαφαζανίδης, Ιωάννου (80' Μαντζανάς).\nΑΓΚΑΘΙΑ: Γιώτας, Μπατσαράς, Τσιούχας, Ράδης, Μούδιος, Μισιούδης (66' Ανδριόπουλος), Πανταζής (66' Δραγάνης), Καραγιάννης, Λαμπίρης, Τσάτσος, Τσιότρας.


Το Κεράνι: Ένα cheesecake και μία συγγνώμη\nΟ αρχηγός της αστυνομίας της Νέας Υόρκης με ένα cheesecake παραμάσχαλα χτύπησε την πόρτα ενός ηλικιωμένου ζευγαριού στο Μπρούκλιν για να ζητήσει συγγνώμη για τις δεκάδες λάθος επισκέψεις της αστυνομίας στο σπίτι τους τα τελευταία χρόνια.\nΟύτε μια αλλά 50 φόρες τα τελευταία οκτώ χρόνια έγινε έρευνα στο σπίτι των 83χρονου Γουόλτερ και της 82χρονη Ρόζ Μάρτιν γιατί συμφωνά με ανακοίνωση της αστυνομίας ο κεντρικός υπολογιστής τους είχε μια δυσλειτουργία!\nΗ πιο πρόσφατη «εισβολή» έγινε την περασμένη Τρίτη. Οι αξιωματικοί σφυροκοπώντας την πίσω πόρτα του σπιτιού, φώναζαν "Αστυνομία, ανοιχτέ"\nΤο πρόβλημα ξεκίνησε το 2002, όταν η διεύθυνση του σπιτιού των Μάρτιν χρησιμοποιείτο ως "δεδομένο δοκιμών" για ένα νέο ηλεκτρονικό σύστημα παρακολούθησης της εγκληματικότητας.\nΤο ζευγάρι είχε κατήγγειλε η οδυνηρή επισκέψεις το 2007, αλλά τα δεδομένα παρέμειναν στο σύστημα παρά τις προσπάθειες για την "εκκαθάριση των αρχείων".\nΗ παρεξήγηση λύθηκε όταν ο αρχηγός της αστυνομίας της Νέα Υόρκη Ραίμοντ Κέλι επισκέφθηκε το μικρό σπίτι του ζευγαριού την περασμένη Παρασκευή για να "ζητήσει συγγνώμη και να εξηγήσει" από πού προήρθε το μπέρδεμα. Μαζί του είχε ένα cheesecake και το προσέφερε στον Γουόλτερ και την Ρόζ.


Τεστ Παπανικολάου - Μαιευτήρας - Χειρουργός - Γυναικολόγος Θεσσαλονίκη, Άγγελος Δανιηλίδης\nΤο τεστ Παπανικολάου έχει σαν σκοπό να ανακαλύπτει μικρές βλάβες στον τράχηλο της μήτρας πριν αυτές γίνουν κάτι πιο σοβαρό. Πρέπει να γίνεται κάθε χρόνο στις γυναίκες που είναι φυσιολογικό και πιο συχνά όταν υπάρχει κάποιο πρόβλημα.\nΟι βλάβες στα κύτταρα του τραχήλου προέρχονται από έναν ιό του ΗΡV που υπάρχει σχεδόν σε όλους τους ανθρώπους. Πολλές φορές οι βλάβες είναι παροδικές, έρχονται και φεύγουν χωρίς θεραπεία. Μερικές φορές όμως χρειάζεται να γίνει περαιτέρω διερεύνηση με κολποσκόπηση, βιοψία και θεραπεία.\nΟ καρκίνος του τραχήλου της μήτρας προκαλείται από κάποιους τύπους ενός κοινού ιού που ονομάζεται Ιός των Ανθρώπινων Θηλωμάτων ή HPV. Έως και το 80% των γυναικών θα έρθει σε επαφή με τον ιό των ανθρώπινων θηλωμάτων (HPV), κάποια στιγμή στη ζωή του. Ο ιός HPV είναι πολύ διαδεδομένος και μεταδίδεται εύκολα. Το ανοσοποιητικό μας σύστημα αντιμετωπίζει τις περισσότερες λοιμώξεις χωρίς να καταλαβαίνουμε ότι έχουμε προσβληθεί από αυτές. Ωστόσο, κάποιοι ογκογόνοι τύποι του HPV μπορεί να παραμείνουν και με το πέρασμα του χρόνου μπορεί να προκαλέσουν εξέλιξη σε καρκίνο του τραχήλου της μήτρας. Τα μολυσμένα κύτταρα μπορεί αργά να εξελιχθούν σε προκαρκινικές αλλοιώσεις και στη συνέχεια σε καρκίνο του τραχήλου της μήτρας, σε ένα διάστημα χρόνων, εκτός αν εντοπιστούν νωρίς με προληπτικό έλεγχο. Οι τύποι HPV 16 και HPV 18 θεωρούνται τύποι υψηλού κινδύνου που σχετίζονται με τον καρκίνο, ενώ οι τύποι HPV 6 και HPV 11 θεωρούνται τύποι HPV χαμηλού κινδύνου. Επιπλέον, οι τύποι HPV 31, 33 και 35 έχουν επιδείξει μια ενδιάμεση συσχέτιση με τον καρκίνο. Οι 7 τύποι HPV ευθύνονται μόνο για το 70% των τραχηλικών νεοπλασμάτων.


ΠΡΟΣΟΧΗ! TROJAN με την ονομασία SIMPLELOCKER προσβάλλει κινητά με ANDROID – IN KOMOTINI\nΕΠΙΣΤΗΜΕΣ - ΤΕΧΝΟΛΟΓΙΑ ΚΟΙΝΩΝΙΑ ΠΡΟΣΟΧΗ! TROJAN με την ονομασία SIMPLELOCKER προσβάλλει κινητά με ANDROID 06/06/2014\n«Κλειδώνει» αρχεία και ζητά από τους χρήστες καταβολή χρηματικού ποσού.\nΈνα νέο, κακόβουλο λογισμικό (TROJAN), με την ονομασία “Simplelocker”,το οποίο προσβάλλει κινητά τηλέφωνα και tablets (smartphones) με λειτουργικό σύστημα ANDROID και κρυπτογραφεί τα αρχεία του χρήστη τους έκανε την εμφάνισή του.\nΣύμφωνα με τη Διεύθυνση Δίωξης Ηλεκτρονικού Εγκλήματος, με την εγκατάσταση του εν λόγω λογισμικού στη συσκευή, γίνεται ανίχνευση για ύπαρξη εξωτερικού μέσου αποθήκευσης, όπως SD κάρτα μνήμης, σκανάροντάς την για αρχεία τύπου .jpeg, .jpg, .png, .bmp, .gif, .pdf, .doc, .docx, .txt, .avi, .mkv, .3gp, .mp4, και αφού τα εντοπίσει, τα κρυπτογραφεί κατά πρότυπο AES και αλλάζει την κατάληξή του (extension), με αποτέλεσμα να καθίστανται απροσπέλαστα για το χρήστη τους.\nΑκολούθως στην οθόνη της συσκευής εμφανίζεται μήνυμα που ενημερώνει ότι είναι κλειδωμένη για προβολή και διακίνηση αρχείων παιδικής πορνογραφίας, ζωοφιλίας. κ.τ.λ., και απαιτεί από τους χρήστες την καταβολή χρηματικού ποσού για να ξεκλειδωθεί και να αποκρυπτογραφηθούν τα αρχεία της.\nΜέχρι σήμερα το προαναφερόμενο λογισμικό έχει εμφανιστεί σε χώρες όπως η Ρωσία και η Ουκρανία.\nΤούτων δεδομένων, καλούνται οι πολίτες που κατέχουν κινητά τηλέφωνα και tablets με λειτουργικό σύστημα ANDROID, να είναι ιδιαίτερα προσεκτικοί, και να λαμβάνουν τα ακόλουθα μέτρα προστασίας της συσκευής τους για την αποφυγή προσβολής της από τον προαναφερόμενο ιό. Συγκεκριμένα:\n– να ελέγχουν και να έχουν πάντοτε ενημερωμένη την έκδοση του λειτουργικού συστήματος ANDROID.\n– να δημιουργούν αντίγραφα ασφαλείας των αρχείων της συσκευής τους (backup) σε τακτά χρονικά διαστήματα.\n– να χρησιμοποιούν εφαρμογές ασφαλείας όπως ένα antivirus, το οποίο πρέπει να είναι πάντοτε ενημερωμένο.\n– να μην κατεβάζουν εφαρμογές από άγνωστες πηγές ή αναξιόπιστες εφαρμογές.\n– να μην ανοίγουν συνημμένα αρχεία από μηνύματα ηλεκτρονικού ταχυδρομείου για τα οποία δεν γνωρίζουν με βεβαιότητα τον αποστολέα και το περιεχόμενο του συνημμένου αρχείου.\n– Ηλεκτρονικά, στα e-mail ccu@cybercrimeunit.gov.gr και 11012@hellenicpolice.gr .\n← Μήνυμα ενότητας και συνεργασίας από Γ. Παυλίδη στο Περιφερειακό Συμβούλιο ΑΜ-Θ\nΑνάκληση μπάρας φρούτων και ξηρών καρπών από τον ΕΦΕΤ


NEARMIND στο Rock Overdose: "Το νέο μας video clip είναι προκλητικό αλλά όλη η δουλειά έγινε μέσα σε καλλιτεχνικά πλαίσια" | Rock Overdose / Rock - Metal Music\nNEARMIND στο Rock Overdose: “Το νέο μας video clip είναι προκλητικό αλλά όλη η δουλειά έγινε μέσα σε καλλιτεχνικά πλαίσια”\nΟι NearMind, έπειτα από ένα κενό διάστημα περίπου ενός χρόνου από την τελευταία κυκλοφορία κάποιου single τους, επέστρεψαν με ένα πολύ ιδιαίτερο video clip σε τίτλο και περιεχόμενο, το όνομα αυτού; PornSong!\nΜε αυτή την αφορμή, το RockOverdose μίλησε μαζί τους σχετικά με τη νέα τους δουλειά και τα προσεχή σχέδια της μπάντας.\nRock Overdose: Πέρασε σχεδόν ένας χρόνος από την κυκλοφορία του ScareCrow, τι μεσολάβησε σε αυτό το διάστημα;\nNearMind: Καλησπέρα, μεσολάβησε πολύ δουλειά, πολλές συνθέσεις, ιδέες και δοκιμές και γενικά ένα πολύ καλό δέσιμο μεταξύ μας. Πράγμα το οποίο είναι το Α και το Ω για μια μπάντα.\nRock Overdose: Πείτε μας μερικά λόγια για την νέα σας δουλειά.\nNearMind: Το νέο μας κομμάτι με τίτλο “Porn Song”, είναι ένα κομμάτι που να είναι πιο γκρουβάτο και πιο χορευτικό. Υπάρχει μια αρκετά μεγάλη διαφοροποίηση σε σχέση με ότι έχουμε κυκλοφορήσει μέχρι τώρα. Για μας είναι ένας πειραματισμός όσο αναφορά την αισθητική και όχι την παραγωγή.\nRock Overdose: Θεωρείτε προκλητικό το περιεχόμενο ή είστε της άποψης ότι η μουσική δεν έχει όρια όταν βασίζεται σε συγκροτημένη δουλειά;\nNearMind: Είναι προκλητικό αλλά όλη η δουλειά έγινε μέσα σε καλλιτεχνικά πλαίσια. Τα όρια τα βάζει ο καθένας σύμφωνα με τα δικά του standards. Για πολλούς ίσως τα ξεπεράσαμε, αλλά και για κάποιους άλλους όχι. Εμείς θα πάρουμε όλο το feedback και τις απόψεις και θα δουλέψουμε ακόμα περισσότερο.\nRock Overdose: Πως καταλήξατε στο να ονομάσετε το νέο σας signle “PornSong”;\nNearMind: Με το που γράφτηκε το πρώτο riff, κατευθείαν βγήκε ο τίτλος. Οι στίχοι γράφτηκαν μετά με βάση τον τίτλο, κάτι το όποιο δεν συμβαίνει συχνά στην περίπτωσή μας. Όπως αναφέραμε και παραπάνω, το όλο εγχείρημα είναι κατά κάποιο τρόπο ένας πειραματισμός.\nRock Overdose: Σε σχέση με τα προηγούμενα videoclip που κυκλοφόρησε η μπάντα, διακρίνουμε ένα πιο χαλαρό-κωμικό ύφος, χωρίς όμως να χάνετε την μουσική σας ταυτότητα. Υπάρχει μεγαλύτερη άνεση πλέον στις παραγωγές σας που προορίζονται για videoclip;\nNearMind: Εντάξει, όπως είπαμε και πριν, θέλαμε να βγάλουμε κάτι πιο 'χορευτικό', το κομμάτι όπως και το κλιπ, ουσιαστικά παρουσιάζουν κάτι το οποίο είναι ακόμα και τώρα ταμπού. Επομένως, ήταν λογικό να “τρολάρουμε” ακόμα και τους ίδιους μας τους εαυτούς όταν το γυρνούσαμε, και μάλιστα πολλά backstage πλάνα τελικά μπήκαν στο τελικό κλιπ προκειμένου να βγει αυτή η υφή. Η ταυτότητα είναι Near Μιnd, είμαστε μια νέα μπάντα και δεν έχουμε δείξει ακόμα όλες μας τις πλευρές, δεν είμαστε 20 χρόνια μπάντα, που έβγαλε 10 δίσκους με συγκεκριμένο ύφος και ξαφνικά το γυρίσαμε. Υπάρχει ακόμα μεγάλο περιθώριο για να δείξουμε στο σύνολο του, το τι εστί Near Mind. Όσον αφορά την παραγωγή του κλιπ, προσπαθούμε πάντα να κάνουμε ότι καλύτερο μπορούμε με τα μέσα που διαθέτουμε και κάθε φορά να κάνουμε κάτι καλύτερο από το προηγούμενο.\nRock Overdose: Πιστεύετε ότι μια δουλειά με ευαίσθητο περιεχόμενο κρίνεται καθαρά οπτικά χωρίς να δίνεται ιδιαίτερη έμφαση στη μουσική;\nNearMind: Σίγουρα την προσοχή την τραβάει το βίντεο και είναι και λογικό, αλλά αυτό όσον αφορά την πρώτη εντύπωση, από κει και πέρα σίγουρα έχει σημασία το τραγούδι. Εξάλλου εμείς μουσική κάνουμε, απλά προσπαθούμε να οπτικοποιήσουμε την θεματολογία στα πλαίσια που αυτό είναι δυνατό.\nRock Overdose: Πόσο ρίσκο πιστεύετε ότι έχει η παραγωγή και η δημοσίευση ενός κλίπ σαν το “PornSong”;\nNearMind: Η αλήθεια είναι ότι το βλέπουμε και λίγο σαν πείραμα όλο αυτό, το ποιές θα είναι οι αντιδράσεις του κόσμου. Σίγουρα θα πει κόσμος ότι βάλαμε αυτόν τον τίτλο καθαρά και μόνο για να προκαλέσουμε, και εννοείται πως τον βάλαμε για να προκαλέσουμε, δεν είναι κάτι το οποίο κρύβουμε, το θέμα είναι ότι δεν έγινε μόνο για να προκαλέσουμε. Αυτός ο τίτλος ήταν αυτός που έπρεπε να μπει και αυτός που θέλαμε, και δεν θα κάναμε ποτέ έκπτωση σε αυτό για να μην σοκάρουμε ή για να μην φάμε 10 dislike παραπάνω. Δεν προσβάλουμε κανέναν, δεν δείχνουμε κάτι κακό, όλα τα γυμνά είναι censored, και μην ξεχνάμε ότι είναι ένα τραγούδι, δεν χρειάζεται κανένας να προσπαθεί να δώσει ούτε κάποιο βαθύτερο νόημα στο σκεπτικό, ούτε τίποτα. Είναι απλά ένα κομμάτι.\nRock Overdose: Σε τι φάση είναι πλέον η μπάντα; Σε τι στοχεύει στο άμεσο μέλλον δημιουργικά;\nNearMind: Είμαστε στην καλύτερη μας φάση, περνάμε τέλεια μεταξύ μας και γράφουμε συνέχεια καινούριο υλικό. Επόμενοι στόχοι είναι πολλά live και πολλές νέες κυκλοφορίες.\nRock Overdose: Υπάρχουν εμφανίσεις στο πρόγραμμα σας; Πλησιάζει και το καλοκαίρι.\nNearMind: Υπάρχουν πολλά πράγματα στα χαρτιά, αλλά δεν μπορούμε να ανακοινώσουμε ακόμα κάτι, θα ενημερωθείτε από τα social media μας σύντομα. Στόχος είναι να ακουστούμε όπου θα στηθεί σκηνή αυτό το καλοκαίρι.\nRock Overdose: Όσο αναφορά το εξωτερικό, θα το τολμήσετε;\nNearMind: Ο τολμών νικά λένε, άρα θα το τολμήσουμε και εμείς την σωστή ώρα. Πιθανώς, αυτή η ώρα να είναι και εντός του χρόνου.\nNearMind: Θέλουμε να σας ευχαριστήσουμε πολύ για την συνέντευξη και για την όλη στήριξη που μας δείχνετε από τα πρώτα μας βήματα. Σας ευχόμαστε ότι καλύτερο και όπως πάντα “Stay NeaR MinD”.\nΔείτε το νέο βίντεο κλιπ των NeaR MinD εδώ:\nΠερισσότερα για τους NeaR MinD εδώ:\nAC/DC: Τελικά θα ηχογραφήσουν νέο δίσκο με τον AXL…\nMETALLICA: ROBERT TRUJILLO και KIRK HAMMETT…\n11 λόγοι για τους οποίους ο BRUCE DICKINSON είναι ο…\nΣΠΥΡΟΣ ΧΑΡΙΣΗΣ (ΛΕΥΚΗ ΣΥΜΦΩΝΙΑ) : Σαν σήμερα…\nGEORGE KOLLIAS: Στους 60 καλύτερους ντράμερ του…\nΑποκλειστικό: Bob Katsionis & Yannis…


Παρουσιάσεις-Υπηρεσίες — Λυκία\nΒρίσκεστε εδω : Παρουσιάσεις-Υπηρεσίες\nΟι σελίδες που ακολουθούν είναι αφιερωμένες στα ιδιαίτερα προγράμματα που αναπτύσσει η “Λυκία” και σταδιακά θα εμφανίζονται στον διαδικτυακό τόπο για να πληροφορήσουν τους επισκέπτες για σημαντικά θέματα της ιστορίας μας.\nΞεχωριστή θέση ανάμεσά τους κατέχει το πρόγραμμα παρουσίασης των Οικογενειών των Μακρολιβισιανών που έχουν καταγραφεί, αρχικά, στα αρχεία της προσφυγικής αποκατάστασης και, στην συνέχεια, στα αρχεία του οθωμανικού κράτους και των τοπικών κοινοτήτων.\nΗ Εταιρεία Ιστορικών Ερευνών «ΛΥΚΙΑ» έχει ως βασικό σκοπό την έκδοση βιβλίων για την ιστορία και τον πολιτισμό της Λυκίας και των απανταχού Μακρολιβισιανών. Ακολουθούν εικόνες από τα εξώφυλλα και τις παρουσιάσεις των εκδόσεων της εταιρείας μας.\nΗ βιβλιοθήκη στεγάζεται στα γραφεία της Εταιρείας Ιστορικών Ερευνών «ΛΥΚΙΑ», Σαμψούντος 6, Αιγάλεω, Τ.Κ. 12242. Οι φίλοι μας μπορούν να μελετήσουν τα βιβλία του καταλόγου με βραχύχρονο δανεισμό, κατόπιν επικοινωνίας με τον διαχειριστή Τάσο Κακλαμάνη, στο κινητό τηλέφωνο+306977841099 ή στο e-mail: lyciagreece@gmail.com.\nΣτη βιλβιογραφία αναγράφονται τίτλοι από βιβλία, άρθρα, ηλεκτρονικές δημοσιεύσεις, χάρτες και γενικώς πληροφοριακό υλικό για την Μάκρη και το Λιβίσι και την ευρύτερη περιοχή της Λυκίας. Αρκετά από αυτά τα δημοσιεύματα περιλαμβάνονται στην ψηφιακή συλλογή της Εταιρείας Ιστορικών Ερευνών «ΛΥΚΙΑ» και στην δανειστική μας βιβλιοθήκη.\nH Εταιρεία Ιστορικών Ερευνών «ΛΥΚΙΑ» συγκεντρώνει μνήμες και μαρτυρίες για τις Μακρινές και Λιβισιανές οικογένειες. Με βάση τα επώνυμα που αποθησαυρίστηκαν από τα ιστορικά αρχεία παρουσιάζουμε της εξέλιξη της συλλογής των στοιχείων, η οποία συνεχίζεται όσο στηρίζετε το έργο μας.\nΔείτε τους συγγραφείς


Ράδιο Αρβύλα-ΣΚΑΙ: Οι πρώτες αντιδράσεις κι ο Κανάκης - Tilegrafimanews\nΑρχική ΤΗΛΕΟΠΤΙΚΑ Ράδιο Αρβύλα-ΣΚΑΙ: Οι πρώτες αντιδράσεις κι ο Κανάκης\nΡάδιο Αρβύλα-ΣΚΑΙ: Οι πρώτες αντιδράσεις κι ο Κανάκης\nΕνημερώθηκε: 05/02/2019 13:59:02\nΡάδιο Αρβύλα: Για ενδέκατη χρονιά έκανε πρεμιέρα το βράδυ της Δευτέρας το Ράδιο Αρβύλα, αλλά αυτή τη φορά στη συχνότητα του ΣΚΑΪ.\nΗ παρέα της Θεσσαλονίκης μας έδειξε κάθε νέα πινελιά του σκηνικού της που παραμένει αυτό που αγαπήσαμε και έκανε είσοδο με το «Always look on the bright side of life». «Ζήτω ο Παύλος Πολάκης! Ζήτω ο Άδωνις Γεωργιάδης! Ζήτω η Μεγαλοοικονόμου! Ζήτω το Power of Love! Ζήτω ο Πάνος Καμμένος! Ζήτω ο Αλέξης! Ζήτω ο Κούλης! Ζήτω η γκαζόζα! Καλό ξεκίνημα Ράδιο Αρβύλα!» ήταν τα πρώτα λόγια που ακούστηκαν από το στόμα του Αντώνη Κανάκη και το γνώριμο χορευτικό σήμα έπεσε για ακόμα μια χρονιά.\n«Κυρίες και κύριοι έβλεπα το υλικό και πρέπει να σας πω ότι αν είστε από αυτούς που γελάνε δυνατά, σήμερα το βράδυ θα αντιμετωπίσετε πρόβλημα με τους γείτονες, εκτός και αν και οι γείτονες είναι συντονισμένοι στο Ράδιο Αρβύλα. Να καλωσορίσουμε τον ΣΚΑΪ στο Ράδιο Αρβύλα και ευχόμαστε να έχουν καλές αντοχές στην σάτιρα και στο χιούμορ!» είπε με νόημα ο Αντώνης Κανάκης.\nΔείτε όσα έγιναν στην έναρξη του Ράδιο Αρβύλα:\nΠροηγούμενο άρθροΕΛΕΟΣ-ΝΤΡΟΠΗ: Και με τους ΑΝΕΛ και με τον ΣΥΡΙΖΑ !\nΕπόμενο άρθροMaster Chef: Η πρώτη παίκτρια που μπήκε στο σπίτι\nΤο Survivor 2020 έρχεται στον SKAI – Ρεπορτάζ\nSurvivor Ελλάδα 2020 : Ξανά στον SKAI\nΣτην υγεία μας ρε παιδιά -23/11/2019 : Μελωδικό οδοιπορικό στη Μικρά Ασία\nΣτην υγειά μας ρε παιδιά – 19/10 -SKAI : Αφιέρωμα στον Στέλιο Ρόκκο


Έχουν ξεφύγει για τα καλά! Δείτε το καυτό video της Τζούλιας Αλεξανδράτου και του "Αγάπη μόνο" στο Super Paradise - Dream FM 90,7\nΈχουν ξεφύγει για τα καλά! Δείτε το καυτό video της Τζούλιας Αλεξανδράτου και του “Αγάπη μόνο” στο Super Paradise\n“Φάτσα μου τρελή, πάμε στο νησί, μπαταρίες να γεμίσουμε μαζί. Κλείσε κινητά και ακίνητα, να μας βρει δεν θέλω πια κανείς…” τραγουδά η Τζούλια Αλεξανδράτου κάνοντας comeback στα μουσικά πράγματα με νέο βιντεοκλίπ.\n“Φάτσα μου τρελή, πάμε στο νησί, να περάσουμε αξέχαστα μαζί. Και στην αμμουδιά, αγκαλιές φιλιά εγώ κι εσύ” συνεχίζει να τραγουδά η εκρηκτική ξανθιά φιλοδοξώντας να κάνει μεγάλο σουξέ. Το τραγούδι έχει τίτλο “Φάτσα μου τρελή” και είναι σε μουσική του Γιάννη Φουστέρη και στίχους του Χρήστου Αναστασίου.\nΤα γυρίσματα του βιντεοκλίπ έγιναν στο διάσημο μυκονιάτικο beach bar Super Paradise, με την Τζούλια σε μεγάλα κέφια να δίνει σόου. Στα πλάνα εμφανίζεται με καυτό εκρού λαμέ outfit που εντυπωσιάζει. Όσο για τον πρωταγωνιστή του βιντεοκλίπ, χρειαζόταν μια φάτσα τρελή όπως προστάζει ο τίτλος του τραγουδιού. Και ποιος άλλος θα ταίριαζε σε αυτόν τον ρόλο εκτός από τον “αγάπη μόνο” Τάσο Ποτσέπη.\nΟ 23χρονος Εδεσσαίος που έγινε γνωστός από το τηλεοπτικό “Ραντεβού” με τον Μάρκο Σεφερλή, με ξανθιά πλέον κόμμωση α λα Τζάστιν Μπίμπερ εμφανίζεται στα πλάνα με κόκκινο της φωτιάς μαγιώ και προκαλεί πανικό…


Συνέντευξη Χρήστου Κορτζίδη | Best Magazine\nΣυνέντευξη Χρήστου Κορτζίδη\n6 Απριλίου 2019 Τοπικά Νέα No comments\nΣΥΝΕΝΤΕΥΞΗ ΤΟΥ ΥΠΟΨΗΦΙΟΥ ΔΗΜΑΡΧΟΥ ΧΡΗΣΤΟΥ ΚΟΡΤΖΙΔΗ\nΣτην Τέτα Γρίζου για το περιοδικό BEST Helliniko-Argyroupoli διαδικτυακή έκδοση.\n1.Στις εκλογές για την Τοπική Αυτοδιοίκηση το Μάιο του ’19 πάμε με το νέο νόμο «Κλεισθένης 1». Θεωρείτε ότι ο νόμος οδηγεί σε μια προοδευτική εξέλιξη την Τ.Α.;\nΟ Κλεισθένης, ως πολιτικός και μεταρρυθμιστής της αρχαίας Αθήνας, έδωσε το όνομά του συμβολικά στο νέο νόμο για την Τοπική Αυτοδιοίκηση αλλά δεν έβαλε τη σφραγίδα του στις σημαντικές αλλαγές που χρειάζεται η τοπική αυτοδιοίκηση. Τα βασικά προβλήματα που ταλαιπωρούν τους δήμους δυστυχώς παραμένουν. Η στελέχωση των υπηρεσιών, τα φτωχά οικονομικά, η γραφειοκρατία και η κηδεμονία από την κεντρική διοίκηση είναι ακόμη ζητήματα άλυτα.\nΌμως υπάρχει ένα θετικό βήμα, η καθιέρωση της απλής αναλογικής για την εκλογή των δημοτικών συμβούλων και των αναπληρωτών τους. Κι αυτό γιατί η απλή αναλογική απελευθερώνει τον κάθε δημοτικό σύμβουλο, του δίνει ευκαιρίες να διακριθεί να αξιοποιήσει τις προσωπικές του ικανότητες. Το αν θα το κάνει ή θα αποφασίσει να υπάρχει στη σκιά του «αρχηγού» εξαρτάται από τους ανθρώπους που θα εκλέξει ο πολίτης. Με το νέο νόμο καλούμαστε να λειτουργήσουμε μέσα σε ένα πλαίσιο που θέλει καλή προαίρεση και θετικούς ανθρώπους.\nΡωτάω αν πιστεύετε ότι ο νόμος θα διευκολύνει το έργο της διοίκησης αλλά και τον ελεγκτικό ρόλο της αντιπολίτευσης;\nΟι δήμαρχοι μπορεί να μην έχουν πλειοψηφία στο δημοτικό συμβούλιο. Αυτό σημαίνει ότι πρέπει να φτιάξουν γέφυρες συνεργασίας, να συζητούν τα προβλήματα του δήμου τους με όλες τις παρατάξεις και να αναζητούν συνθέσεις απόψεων. Εδώ χρειάζομαι την προσοχή σας γιατί αυτό είναι δίκοπο μαχαίρι, μπορεί να οδηγεί σε συνεργασίες με ανταλλάγματα. Καταλαβαίνετε τι εννοώ.\nΛέγεται ότι ο «Κλεισθένης» αποκλείει τη λογική “έχω την πλειοψηφία, κάνω ό,τι θέλω”, ή την άλλη λογική “είμαι στην αντιπολίτευση, λέω όχι σε όλα”. Συμφωνείτε, πως το σχολιάζετε;\nΈχετε δίκιο. Διευκολύνει προς αυτή την κατεύθυνση. Και θα ήταν πολύ σωστό διοίκηση και αντιπολίτευση να μην λειτουργούν με αυτή τη λογική είναι καταστρεπτική.\nΜου δίνετε την ευκαιρία να τονίσω το εξής: H ποιότητα των ανθρώπων που θα εκλεγούν, πρώτα ο ίδιος ο δήμαρχος αλλά κυρίως οι δημοτικοί σύμβουλοι, είναι που θα δώσουν την καλή προοπτική. Η παράταξή μας διαθέτει ανθρώπους ικανούς και με δημοκρατικές πεποιθήσεις για αυτό είναι η εγγύηση για τη δημοκρατική πορεία του δήμου μας.\nΗ παράταξή σας πέρασε αρκετές «φουρτούνες» από το 2015 και μετά. Πώς πορεύεται σήμερα; Έχετε κάποια κομματική υποστήριξη;\nΠράγματι περάσαμε δυσκολίες. Και δεν ήταν η πρώτη φορά. Η ζωή και ο πολιτικός αγώνας έχει στροφές, ανηφόρες και κρίσιμες στιγμές. Εμείς προσπαθούμε για το καλύτερο του πολίτη και της πόλης, γιατί πάντα κάνουμε ειλικρινή διάλογο με σεβασμό στη διαφορετική άποψη. Αφουγκραζόμαστε τις εξελίξεις και τις αλλαγές αλλά δεν χάνουμε την πυξίδα.\nΗ παράταξή μας δεν είναι παράταξη κανενός κόμματος, δεν έχει καμία κομματική εξάρτηση. Οι άνθρωποί της είναι υπεύθυνοι πολίτες με αριστερές καταβολές και ιστορία αγώνων. Η φυσιογνωμία της προσδιορίζεται από την ιστορική της διαδρομή, την προσφορά και τη δράση της, τις θέσεις και τις αντιλήψεις της. Έτσι θέλουμε να μας κρίνετε, μι αυτή τη λογική ζητάμε να μας ψηφίσετε.\nΗ θέση σας παλαιότερα για την επένδυση στο Ελληνικό ήταν αρνητική. Σήμερα πώς προσεγγίζει η παράταξή σας αυτό το θέμα;\nΕμείς πάντα θέλαμε την αξιοποίηση του Ελληνικού σε όφελος της κοινωνίας, σε όφελος των πολλών και όχι των λίγων. Η επιλογή που έγινε τελικά δεν είναι η καλύτερη. Υπήρχαν και άλλες προτάσεις. Όχι μόνο από τη δική μας πλευρά. Προτάσεις πιο ήπιες, που έπαιρναν υπόψιν τους τον παρεμβατικό ρόλο του κράτους , την ανάγκη για ελεύθερους χώρους και περιορισμό της επιπλέον δόμησης.\nΣήμερα αυτό που μας προβληματίζει είναι το πώς πρέπει να κινηθούμε, αν τελικά η διαδικασία της ιδιωτικοποίησης ολοκληρωθεί και οι επενδυτές ξεκινήσουν να υλοποιούν το δικό τους σχέδιο. Έχουμε μέλλον με αυτή την υπόθεση του Ελληνικού.\nΜήπως η επένδυση είναι ζήτημα που χρειάζεται πιο αναλυτική συζήτηση με τα νέα δεδομένα ;\nΟπωσδήποτε το ζήτημα χρειάζεται αναλυτική συζήτηση και διερεύνηση. Όχι μόνο τώρα με τα νέα δεδομένα. Από την πρώτη στιγμή θα έπρεπε οι πολίτες να ενημερώνονται και να κρίνουν που οδηγούνται τα πράγματα. Ο ενημερωμένος πολίτης είναι δίκαιος και σωστός κριτής.\nΌλοι παραδέχονται ότι η αξιοποίηση του Ελληνικού θα βάλει την σφραγίδα της στην εξέλιξη του δήμου μας και της ευρύτερης περιοχής για πολλές δεκαετίες. Είναι δυνατόν να μην γίνεται ουσιαστική συζήτηση για αυτό; Για τις συνέπειες που θα έχει, για τις εναλλακτικές δυνατότητες, για την παρέμβαση του δήμου σε κάθε φάση όλης αυτής της διαδικασίας; Εμείς πάντα είμαστε υπέρ της ενημέρωσης για να μην θεωρεί ο κόσμος ότι αυτό το είδος επένδυσης είναι μονόδρομος. Οι υποστηρικτές της επένδυσης, από την κεντρική διοίκηση μέχρι και τη δημοτική αρχή παρουσιάζουν μια ειδυλλιακή, μια ψεύτικη εικόνα. Φτάνουν στο σημείο να εκμεταλλεύονται την ανεργία και την ανέχεια του κόσμου τάζοντας θέσεις εργασίας. Ντροπή!\nΟ δήμος Ελληνικού-Αργυρούπολης θα εξελιχτεί σε τουριστικό προορισμό , αργά ή γρήγορα. Υπάρχει ανάγκη αναδιοργάνωσης της διοίκησης του δήμου ? Εννοώ χρειάζεται κατάλληλο προσωπικό με νέες αρμοδιότητες;\nΧρειάζεται να δημιουργηθεί μια υπηρεσία του δήμου, ένα αυτοτελές γραφείο ας πούμε, στελεχωμένο με εξειδικευμένους υπαλλήλους , που θα έχουν ειδικές γνώσεις, για να παρακολουθεί συνολικά την πορεία του Ελληνικού και μέσα στα άλλα και το θέμα του τουρισμού. Καλό θα ήταν σύντομα να δημιουργηθεί ένας διαδικτυακός τόπος όπου θα βγαίνουν όλες πληροφορίες για τους επιχειρηματίες και τους πολίτες που ενδιαφέρονται. Να μη μένουν μόνο στη διοίκηση του δήμου και του δημοτικού συμβουλίου . Έτσι ο κάθε ενδιαφερόμενος θα μπορεί να ακούει γνώμες και να λέει τη δική του.\nΜετά από τη θητεία σας ως δήμαρχος καθίσατε στα έδρανα της αντιπολίτευσης. Πως αξιολογείτε τις παρεμβάσεις σας και το ρόλο σας, ως αντιπολίτευση;\nΕίχαμε δημιουργική παρέμβαση στα ζητήματα του δήμου μας. Παρακολουθούμε τα προβλήματα, τα θέματα που απασχολούν το δήμο, τους συμπολίτες και τις συμπολίτισσες μας, διατυπώσαμε τις απόψεις μας μέσα και έξω από το δημοτικό συμβούλιο με επιχειρήματα κι όχι με αφορισμούς. Διοργανώνουμε εκδηλώσεις – συζητήσεις και δράσεις καθώς επίσης συμμετείχαμε σε άλλες που διοργάνωναν άλλες συλλογικότητες. Είμαστε υπέρ των συνεργασιών.\nΣε μεγάλο βαθμό πετύχαμε να κάνουμε το καθήκον μας ως αντιπολίτευση. Οι ανάγκες, απαιτούσαν να κάνουμε περισσότερα, αλλά μην ξεχνάτε ότι είχαμε μια απαράδεκτη, απολύτως εχθρική συμπεριφορά από την πρώτη στιγμή, και από το δήμαρχο και από πολλούς συμβούλους της συμπολίτευσης.\nΧαρακτηρίσατε σε μια ομιλία σας αυταρχική τη δημοτική διοίκηση του κ. Κωνσταντάτο. Λέτε ότι δεν υπολογίζει και δεν συνδιαλέγεται με την αντιπολίτευση για κανένα θέμα. Μπορείτε να γίνετε πιο συγκεκριμένος, σε ποιους τομείς; Γιατί τόση πόλωση;\nΝαι, ο αυταρχισμός και η άρνηση δημοκρατικού διαλόγου, είναι από τα αρνητικά χαρακτηριστικά της σημερινής δημοτικής αρχής , Όχι μόνο απέναντι σε εμάς, αλλά απέναντι σε όποιον πιστεύουν ότι μπορεί να διαταράξει το image, αυτή την ψεύτικη εικόνα του λαϊκισμού και των υποσχέσεων.\nΑκούστε ένα παράδειγμα, κάτι ανήκουστο για την ιστορία του δήμου μας. Ούτε σε εποχές δικτατορίας . . . Έχει απαγορεύσει ο ίδιος ο δήμαρχος στις υπηρεσίες του δήμου να απαντούν άμεσα ακόμη και προφορικά, σε ερωτήσεις για θέματα του δήμου και μας ζητάνε να κάνουμε γραπτές αιτήσεις. Άσε που πολλές φορές δεν απαντούν ούτε σε γραπτά ερωτήματα. Τέτοια απαράδεκτα συμβαίνουν, απίστευτα για εποχές δημοκρατίας.\nΑκούστε και ένα ακόμη παράδειγμα για να φρίξετε. Έχουν απαγορεύσει, εν όψει της προεκλογικής περιόδου, να αφήνει, οποιοσδήποτε από την αντιπολίτευση, έντυπα σε χώρους του δήμου. Απαγορεύεται για την αντιπολίτευση, όχι για τα δικά τους. Όχι, αυτά μπορεί να υπάρχουν παντού. Θέλουν αυθαίρετα και παράνομα να καταργήσουν όλες τις άλλες παρατάξεις. Στα ΚΑΠΗ ας πούμε μας είπαν ότι θα χαιρετίζει μόνο ο δήμαρχος και ο αντιδήμαρχος, οι άλλοι δεν θα παίρνουμε το λόγο. Εμείς δεν υπήρξαμε «γλάστρες», ούτε τώρα θα γίνουμε. Πιστεύουμε στη δημοκρατία, για τη δημοκρατία δώσαμε τα καλύτερά μας χρόνια και έτσι θα συνεχίσουμε.\nΓιατί τόση πόλωση με ρωτάτε.\nΟ Κωνσταντάτος έχει μια αυτοκρατορική αντίληψη για την εξουσία. Γι αυτόν δεν υπάρχουν παρατάξεις, δεν θέλει διαφορετικές απόψεις, δεν του αρέσει ο πολιτικός ανταγωνισμός. Δεν σκέφτεται δημοκρατικά, προσπαθεί να εξοντώσει οποιονδήποτε θα του φέρει έστω και αντίρρηση. Πολύ περισσότερο αν έχει και άποψη, ε τότε είναι εχθρός του.\nΗ παράταξή μας μπορεί και θα αντισταθεί σε αυτές τις νοοτροπίες, σε αυτές τις πρακτικές. Γι αυτό ζητάμε την ψήφο του πολίτη. Πιστεύουμε στο δημοκρατικό διάλογο, οτιδήποτε άλλο είναι εκ του πονηρού.\nΠώς εξηγείτε το γεγονός ότι στις δημοσκοπήσεις προηγείται ο σημερινός δήμαρχος; Πιστεύετε ότι ήταν πετυχημένος δήμαρχος?\nΣε αυτά τα τέσσερα χρόνια έχει γίνει ορισμένο έργο που βελτιώνει την εικόνα της καθημερινότητας. Αυτό είναι που του δίνει το προβάδισμα, όπως λέτε, όπως επίσης και οι πελατειακές σχέσεις που καλλιεργεί. Επιφανειακά, μη νομίζετε ότι έχουν γίνει πράγματα ουσίας.\nΌσο για το «πετυχημένος δήμαρχος» . . . Τι σημαίνει ;\nΟ Κωνσταντάτος θέλει να εμφανίζεται ως το «νέο», αλλά από τα πράγματα δεν του βγαίνει. Εκφράζει ό,τι πιο παλιό, αυτή την ιδιοκτησιακή αντίληψη της πολιτικής. Κάνει ό, τι έκαναν οι πολιτικοί πριν χρόνια. Αγαπάει την κολακεία και τη φιγούρα. Επί της ουσίας δεν έχει προγραμματίσει το μέλλον της πόλης. Δεν έχει να πει κάτι σπουδαίο, όλο τα ίδια και τα ίδια, οι παιδικές χαρές και τα ΚΑΠΗ.\nΕάν εκλεγείτε δήμαρχος, ποιες προτεραιότητες έχετε? Γιατί να ψηφίσει ο πολίτης το δικό σας συνδυασμό? Μιλήστε μας για το πρόγραμμά σας.\nΘα επαναφέρουμε και να αναπτύξουμε τη δημοκρατία, τον ουσιαστικό διάλογο και το σεβασμό στη διαφορετική άποψη. Η παράταξη μας κι εγώ ως δήμαρχος, μαζί με όλο το δημοτικό συμβούλιο θα ξαναδώσουμε χώρο και ρόλο στους πολίτες. Θα τους υπολογίσουμε, όπως κάνουμε πάντα, σαν ενεργούς πολίτες κι όχι σαν πελάτες, σαν ψηφαλάκια. . . .\nΔεύτερο ζήτημα είναι το θέμα του Ελληνικού. Ως δημοτική αρχή θα δούμε τα σχέδια που έχουν ήδη αποφασιστεί και θα αποτρέψουμε όποιες αρνητικές συνέπειες αφορούν το δήμο μας. Τις αρνητικές συνέπειες που μακροπρόθεσμα μπορεί να πλήξουν την τοπική οικονομία, το περιβάλλον, την ταυτότητα της τοπικής μας κοινωνίας.\nΣε κάθε περίπτωση δεν θέλουμε να είμαστε απλοί παρατηρητές της υλοποίησης σχεδίων που έχουν κάνει άλλοι για εμάς χωρίς εμάς. Ούτε να παρακαλάμε για να μείνουν στο δήμο μας ψίχουλα.\nΘα επιδιώξουμε με τεκμηριωμένες προτάσεις και αιτήματα να έχει ο δήμος μας το καλύτερο όφελος . Τα πρώτα ζητήματα είναι: η ελεύθερη πρόσβαση στη θάλασσα, η σύνδεση της πόλης και του βουνού με τη θάλασσα του Ελληνικού και της Αργυρούπολης, η δημιουργία διαδημοτικού σταθμού διαχείρισης απορριμμάτων και σύγχρονου νεκροταφείου, η δημιουργία μεγάλου Κέντρου Πολιτισμού που θα στεγάζει δράσεις συλλόγων και ανθρώπων των γραμμάτων και τεχνών του δήμου, η επαναδιαπραγμάτευση και διεκδίκηση των αρμοδιοτήτων που πήραν από την αυτοδιοίκηση για τη διαχείριση των κοινόχρηστων χώρων, η αντιμετώπιση των κυκλοφοριακών προβλημάτων που θα προκύψουν, η δημιουργία δωρεάν χωρών στάθμευσης για τους χρήστες του μετρό ιδιαίτερα στο τερματικό σταθμό Ελληνικού, η στήριξη των τοπικών αγορών με μελετημένες κινήσεις και κίνητρα.\nΤρίτος άξονας του προγράμματος μας είναι τα σοβαρά θεσμικά προβλήματα της αυτοδιοίκησης, που δεν είναι τίποτα μακρινά ή αφηρημένα πράγματα, αλλά σχετίζονται άμεσα και με αυτό που συνήθως λέμε “η καθημερινότητα του πολίτη” (καθαριότητα, πράσινο, συντήρηση δρόμων και πεζοδρομίων, υπαίθριων εγκαταστάσεων και κτιρίων, συμβασιούχοι κλπ).\nΝα έχουν την οικονομική επάρκεια για να επιτελέσουν το έργο τους. Οι χορηγίες έχουν κοντά ποδάρια και δημιουργούν άλλου είδους δεσμεύσεις. Πολύ περισσότερο δεν είναι δίκαιο να προσπαθούν να αυξήσουν τα έσοδα τους βάζοντας το χέρι στην τσέπη των δημοτών. Η χρηματοδότηση τους πρέπει να είναι θεσμοθετημένη, σταθερή και επαρκής, από τον κρατικό προϋπολογισμό. Άλλωστε οι δήμοι είναι μια βαθμίδα της κρατικής συγκρότησης, με πλήθος υποχρεωτικών αρμοδιοτήτων και δικαιούνται να διαχειρίζονται το ανάλογο μερίδιο των κρατικών εσόδων π.χ. τον ΕΝΦΙΑ όσο θα εισπράττεται.\nΤέλος, μεγάλο θεσμικό θέμα είναι η κατάργηση της ασφυκτικής κηδεμονίας της αυτοδιοίκησης από την κεντρική κυβέρνηση. Σωρεία από έλεγχους σε όλο το εύρος των δράσεων της και για πάρα πολλά πράγματα. Όλα αυτά δεν έχουν ουσιαστικό αποτέλεσμα αντίθετα μεγαλώνουν την γραφειοκρατία και το φόβο ανάληψης ευθύνης. Η κάθε δημοτική αρχή και το κάθε δημοτικό συμβούλιο έχουν την δική τους ευθύνη. Αν δεν παλέψεις, αν δεν αγωνιστείς, τίποτα δεν πρόκειται να αλλάξει από μόνο του.\nΟ τέταρτος άξονας του προγράμματος μας αφορά στην εκπαίδευση, στον πολιτισμό, στον αθλητισμό.\nΔεν είναι μόνο όσα έχουν να κάνουν με την σωστή συντήρηση των υποδομών που ήδη υπάρχουν ή με την κατασκευή νέων. Αυτό είναι πολύ σημαντικό αλλά δεν φτάνει από μόνο του.\nΤα σχολεία για παράδειγμα είναι ζωντανά κύτταρα της τοπικής κοινωνίας. Τα πολιτιστικά και τα αθλητικά προγράμματα του δήμου επίσης. Θέλουμε τα σχολεία ανοιχτά στην τοπική κοινωνία, όχι σιδερόφραχτα. Με δράσεις μέσα σε αυτά, από τη σχολική κοινότητα και όχι μόνο.\nΤο βάρος στον πολιτισμό πρέπει να επανέλθει στα πολιτιστικά τμήματα του δήμου, να ξαναγίνουν κυψέλες δημιουργίας, να ανθίσει η πρωτοβουλία των πολιτών, πραγματικά.\nΠοιο είναι το επόμενο βασικό ζήτημα που σκεφτόμαστε;\nΤο επόμενο διάστημα, έγκαιρα πριν τις εκλογές του Μαΐου, θα βγάλουμε και θα διανέμουμε ειδικό φυλλάδιο με τους υποψήφιους στα ψηφοδέλτια μας και τις προτάσεις μας πιο αναλυτικά.\n-Εγώ σας ευχαριστώ\nΣυνέντευξη Χρήστος Κορτζίδης


Ο κόσμος της Ράνιας 24 Μαΐου 2016 - 1:25 π.μ.\nΑααα πολύ όμορφη συντροφιά !!!\nΟ άνθρωπος που αγαπάει τα ζώα, αγαπάει και τους ανθρώπους !! Να είσαι καλά αγαπητή και καλές δημιουργίες !!!\nAriadni St. 24 Μαΐου 2016 - 8:50 π.μ.\nΠολύ ομορφη συντροφιά που δινουν αγαπη ανευ όρων!\nΟδυσσούλη και γω δεν μοιραζομαι το φαγητο μου αχχαχαχα


Σχετικά με εμάς – Kalymnos Diving Club\nΚαλωσήλθατε στο καταδυτικό μας κέντρο στην Κάλυμνο!\nΗ αγάπη μας για τη θάλασσα και για τις καταδύσεις σε συνδυασμό με την κληρονομιά των παπούδω μας στις καταδύσεις και τη σπογγαλιεία, μας οδήγησαν στη δημιουργία του Kalymnos Diving Club… Ανακάλυψε και Διασκέδασε! Εμείς είμαστε έτοιμοι, εσύ;\nΠάνω απ όλα, όταν λέμε πως ξέρουμε τι κάνουμε μπορούμε να το αποδείξουμε. Απλώς ρίξτε μια ματιά στις διάφορες υπηρεσίες μας!\nΓιατί Οι Καταδύσεις είναι τόσο δημοφιλείς;\nΑπό τις εποχές ακόμα που οι καταδύσεις γίνονταν αποκλειστικά για βιοποριστικούς λόγους από τους ντόπιους νησιώτες, η ιδέα της απόλαυσης του βυθού ήταν πάντα δημοφιλής. Στις μέρες μας, οι εξέλιξη του εξοπλισμού και η απόκτιση τεχνογνωσίας, έκαναν τις καταδύσεις ασφαλέστερες και προσβάσιμες σε περισσότερους!\nΟι έμπειροι εκπαιδευτές μας σας προσφέρουν υψηλού επιπέδου εκπαίδευση και πιστοποίηση από την ANDI\nΚάνουμε καταδύσεις στην Κάλυμνο και σε γύρω νησιά όπως:\nπου έχουν πλούσια χλωρίδα, ψάρια, σπήλαια, ύφαλους, ναυάγια, ηφαίστια και σπάνια είδη. Όλα αυτά μέσα σε κρυστάλλινα, ζεστά νερά με ορατότητα άνω των 30 μέτρων\nΠως να γίνετε μέλος μας\nΔείτε τον υποθαλάσσιο κόσμο με τα μάτια σας.\n– Δωρεάν μεταφορά από τις τοποθεσίες κατάδυσης.\n– Πλήρης καταδυτικός εξοπλισμός (σε άριστη κατάσταση).\n– Πιστοποιημένοι εκπαιδευτές.


Από τον καιρό που η βιβλική γυναίκα του Λωτ έμεινε στήλη άλατος στην προσπάθεια της να ατενίσει για τελευταία φορά την πατρίδα, τη ζωή της, μέρη που γεννήθηκε και μεγάλωσε, ως τον «Χαμένο χρόνο» του Προυστ ή την Ασκητική του Καζαντζάκη όλοι αγαπάμε/μισούμε/νιώθουμε έλξη κι απώθηση για τον κρυφό εαυτό μας.\nΤον εαυτό μας όταν τον χάνουμε, κερδίζουμε μέσα από τις αλλαγές των εφηβικών χρόνων, στις μεταβατικές εποχές, τις κρίσεις συλλογικές και προσωπικές τις οποίες διανύουμε. Πώς να χάσεις το παιδί που ήσουν και δεν ήξερε τη θνητότητα, το θάνατο, την απώλεια; Πώς μια γυναίκα να «ξεχάσει» τον εαυτό της, όταν γεννά ένα παιδί ή ο 18χρονος "Επαναστάτης χωρίς αιτία" να αποδεχτεί ψύχραιμα την ώριμη πια ζωή και ηλικία του;\nΤα ερωτηματικά αυτά συναντάμε στην πρώτη ποιητική συλλογή του Αλεξάνδρου Τιχομίρ, με τον τίτλο «Νάθαν» (ένα ταξίδι στο εσωτερικό τοπίο ενός θεού). Ναι, ο Νίκος Καζαντζάκης με την ολοκάθαρη θεωρία του, κάνει σαφές πόσο μας ταλανίζουν/λυτρώνουν ο θεός και ο δαίμονας, ο πειρασμός και η ασκητική θεϊκότητα μας. Μια αέναη εγκυμοσύνη εντός μας, η οποία δεν γνωρίζουμε αν φέρει τη ζωή ή το θάνατο εντέλει. Προσμονή και άβυσσος. Έρωτας και θάνατος υπάρχουν, ταυτίζονται με τους παλμούς της καρδιάς μας και ζητούν, απαιτούν να βαδίσουμε χέρι με χέρι ως το τέλος της ζωής που βρεθήκαμε να βιώνουμε.\nΣτο «Νάθαν» του Τιχομίρ ένας θεός επιβάλλεται με πολλές μορφές, πολλαπλές, παντεποπτικές μορφές πάνω στο διττό πρόσωπο Αγάπης-Θανάτου. Με τον ποιητή να χάνει συχνά την οντότητα του, γιατί ψάχνει κι ανήκει στον κόσμο όλο. Αλλιώς δεν μπορεί.\nΗ γραφή της συλλογής θυμίζει Βίβλο· πιο συγκεκριμένα τη Γένεση και την Έξοδο της Αγίας Γραφής, με ενιαία ροή κι έναν άνδρα στον πυρήνα του να εξομολογείται τόσο στην αγαπημένη του, όσο και στη μητέρα του. Γυναικείες μορφές, οντότητες που δεν έχουν ακόμα εξιλεωθεί από το προπατορικό αμάρτημα κι έτσι ξεσκίζοντας τα στήθη, την ψυχή τους, εκλιπαρούν σχεδόν ν’ αγαπηθούν (επιτέλους), μετά το "ατόπημα" τους να δαγκώσουν/δοκιμάσουν τον καρπό της Γνώσης. Ναι, βρέθηκαν γυμνοί οι άνθρωποι, χάνοντας τη Νιρβάνα, ανεμελιά, αιωνιότητα. Όμως, χωρίς αυτήν την απώλεια/ατόπημα ο κόσμος, το σύμπαν δεν θα εξελισσόταν ούτε θετικά ούτε αρνητικά. Αφού, χωρίς άγγελο δεν υπάρχει ο σατανάς και η αρνησικυρία ενός έκπτωτου αγγέλου τιμωρημένου, ίσως, γιατί δεν αποδέχτηκε ότι δεν ήταν πλέον παιδί ώστε να του επιτρέπεται το παν, χώρος τιμωρία.\nΟ Θεός Νάθαν υποφέρει, συμπάσχει κρατώντας αποστάσεις, με τον άνθρωπο να θεοποιεί, πληγώνεται, ζητά ένα ψέμα στο γαλάζιο φουστάνι της γυναίκας-αγγέλου, παρά την ειλικρινή αλήθεια που ξέρει πολύ καλά ότι θα τον σκοτώσει ωμά, εν ψυχρώ.\nΣας εκτιμώ κι αν σας κοροϊδεύω είναι γιατί είμαι εργάτης της ευτυχίας σας, τονίζει ο Νάθαν. Ειρωνικά μεν, αλλά ο ίδιος δεν θέλει να είναι θεός, γιατί οι θεοί δεν αντέχουν γεγονότα έτσι στάσιμοι, εγκλωβισμένοι στη σφαίρα της αιωνιότητας τους.\nΗ ποιητική συλλογή του Αλέξανδρου Τιχομίρ, Νάθαν, κυκλοφορεί από τις εκδόσεις Βακχικόν.\nΤο όνειρό μου να χορεύουμε πάνω στον λόφο\nμια νύφη κι εγώ ένας τυχαίος\nπου έπιασε το χέρι σου και σου είπε «πάμε να παντρευτούμε!»\nΩς αλήτης κέρδισα μερικά άστρα χωμένα στην τσέπη μου\nκαι η ερωτική μουσική που θάμπωνε τα τζάμια των καπηλειών\nήταν η χορδή του απείρου που ένα υδάτινο χέρι άγγιξε απρόσεχτα\nκαι ξύπνησα από την μελωδία των σειρήνων που άνοιγε σαν νούφαρο\nκαι χοροπηδούσε πάνω στην αστρική σκάλα προς τον λευκό θυρωρό\nμε ένα ρολόι στην τσέπη του σακακιού του για να μετράει τον χρόνο\nσταματημένων τρένων στα τελωνεία του μυαλού\nσταματημένων ανεμόμυλων, αδραγμένων από τα αγκίστρια\nτου κόκκινου μοχθηρού πατέρα με το χαμόγελο –\nη δεσποινίς σελήνη, η κόρη του, πάνω στα σύννεφα\nαδιάφορη για το ταμείο των εργατών, υπέγραφε συμβόλαια θανάτου\nγια τους κύκνους αλλά και για τα παιδιά που λιμοκτονούσαν\n- έτσι κι αλλιώς θα πέθαιναν, θα τους χτενίσω τα μαλλιά όταν πεθάνουν\nκαι θα τα νανουρίσω στο μαρμάρινο λίκνο, σαν πιόνια σκακιού\nλευκά πιόνια γιατί μου αρέσει να ξεκινάω πρώτη\nτην βασίλισσά μου την κινώ στο επόμενο τετράγωνο\nγια να είναι χωρισμένη από την τρέλα και την σφαγή του βασιλέα\nτα διαζύγια στους ουρανούς απαιτούν αρκετή γραφειοκρατία\nμε συμφέρει μια βούλα του βασιλιά για απαγχονισμό\nο αυτόχειρ βασιλιάς θυσιάζεται για τον λαό του.


«Ο ΠΑΟΚ να κυριαρχήσει στο άθλημά μας-Θα κάνω ό,τι μπορώ για να προλάβω να βοηθήσω» - ArenaFM 89,4 - ΠΑΙΖΕΙ ΓΙΑ ΣΕΝΑ\nΑρχική ΒΟΛΕΪ ΠΑΟΚ «Ο ΠΑΟΚ να κυριαρχήσει στο άθλημά μας-Θα κάνω ό,τι μπορώ για...\n«Ο ΠΑΟΚ να κυριαρχήσει στο άθλημά μας-Θα κάνω ό,τι μπορώ για να προλάβω να βοηθήσω»\nΟ Γιάννης Τακουρίδης ανήμερα της ονομαστικής εορτής του, έστειλε τις δικές του ευχές για το 2020 και τους στόχους της ομάδας. Ο παίκτης της ομάδας βόλεϊ του ΠΑΟΚ παραμένει εκτός αγωνιστικής δράσης λόγω του σοβαρού του τραυματισμού\nΑναλυτικά, όσα είπε στην ιστοσελίδα του ΤΑΠ: «Αρχικά θέλω να ευχηθώ Χρόνια Πολλά με Υγεία και Ευτυχία. Καλή Χρονιά σε όλο τον κόσμο και όλους τους φιλάθλους του ΠΑΟΚ, γεμάτη στιγμές χαράς και επιτυχίας.\nΓια την ομάδα μας εύχομαι το 2020 να κατακτήσει τους στόχους της, που δεν είναι άλλοι από την κατάκτηση και των δύο εγχώριων τίτλων, και αυτό να είναι η αρχή για μια δεκαετία όπου με σωστή δουλειά και προσπάθεια, ο ΠΑΟΚ θα κυριαρχήσει στο άθλημά μας.\nΦυσικά θέλουμε τον κόσμο της ομάδας να είναι δίπλα μας και να συνεχίζει να μας στηρίζει σε αυτή την προσπάθεια γιατί μαζί τους η ομάδα γίνεται πιο δυνατή.\nΘέλω να ευχηθώ στους συμπαίκτες μου να είναι πάνω από όλα υγιείς και μακριά από τραυματισμούς. Στα νέα παιδιά που αναμένεται να ενσωματωθούν καλή αρχή και σε όλη την ομάδα να είναι δεμένη, όπως πάντα. Είμαι σίγουρος, με την σωστή δουλειά που γίνεται από όλους, σε λίγο καιρό που θα μπούμε στη κρίσιμη περίοδο που κρίνονται οι τίτλοι, η ομάδα θα παρουσιαστεί δυνατή και έτοιμη για τίτλους.\nΓια μένα προσωπικά, εύχομαι να πάει καλά η αποθεραπεία μου και θα κάνω ότι καλύτερο μπορώ ώστε να προλάβω να βοηθήσω και εγώ, έστω και το ελάχιστο την ομάδα μας σε αυτή την προσπάθεια».\nΠροηγούμενο άρθροΣμιθ: «Να χτίσουμε πάνω στην νίκη κόντρα στον Άρη»\nΕπόμενο άρθροΠρολαβαίνει Ηρακλή ο Μιλόσεβιτς


Η ΕΝΤΑΞΗ ΤΗΣ ΧΩΡΑΣ ΣΤΟ ΔΝΤ\nΟ Ρουμελιώτης εξακολουθεί να βάζει φωτιές στο πολιτικό σκηνικό με τα όσα καταγγέλλει στο αποκαλυπτικό του βιβλίο για την ένταξη της χώρας στη ΔΝΤ. Στις σελίδες του ο πρώην εκπρόσωπος της Ελλάδας στο ΔΝΤ επιχειρώντας να ρίξει φως στην υπόθεση φέρνει στην επιφάνεια όλο το παρασκήνιο στο οποίο πρωταγωνίστησαν τόσο οι Γιώργος Παπανδρέου και Γιώργος Παπακωνσταντίνου, όσο και ο Στρος Καν. Σύμφωνα με τον κ. Ρουμελιώτη, η μη διαπραγμάτευση των όρων του Μνημονίου ήταν «συνειδητή επιλογή από τον κ .Παπανδρέου». Μάλιστα ο κ. Ρουμελιώτης αποκαλύπτει ότι ο Στρος Καν του είχε ζητήσει να πείσει Παπανδρέου και Παπακωνσταντίνου να μην προχωρήσουν σε υπογραφές για την είσοδο της Ελλάδας για το Μνημόνιο, πριν γίνει αναδιάρθρωση του χρέους, διαφορετικά το πρόγραμμα δεν έβγαινε. Ο τότε πρωθυπουργός και ο τότε υπουργός Οικονομικών προτίμησαν να ακολουθήσουν τις επιταγές των εταίρων και της Ευρώπης. Καταλαβαίνεται τι καταγγέλλει ο Ρουμελιώτης; Ότι όλοι μας ζούσαμε ως θεατές μια θεατρική παράσταση, όπου ο Παπανδρέου μας έλεγε ότι σώζει την χώρα με τον δανεισμό από τον μηχανισμό στήριξης και ότι η Τρόικα στηρίζει την προσπάθεια για να μην βουλιάξει η χώρα. Τα μνημόνια έρχονταν το ένα μετά το άλλο όπως και τα μέτρα που ουσιαστικά καταργούσαν κοινωνικές παροχές και δικαιώματα. Τα μνημόνια έφεραν ύφεση, η ύφεση εκτόξευσε την ανεργία και κυριολεκτικά διαλύθηκε η χώρα. Ο ΓΑΠ θυμήθηκε την διαπραγμάτευση όταν πλέον ήταν αργά. Συνήθως διαπραγματεύεσαι στην αρχή. Κάτι τέτοιο έκαναν οι φίλοι μας οι Πορτογάλοι, οι Ισπανοί αλλά και οι Ιρλανδοί. Εδώ ο ΓΑΠ μαζί με τον απίθανο Παπακωνσταντίνου έβλεπαν την Ελλάδα να μπαίνει στις αγορές το 2012 , όταν όλοι ακόμη και οι δανειστές μας γελούσαν με αυτές τις εκτιμήσεις. Σε σοβαρό κράτος θα ζητούσαν από τους πρωταγωνιστές του δράματος τουλάχιστον εξηγήσεις. Εδώ συνεχίζουν να απολαμβάνουν τα προνόμια που είχαν και αισθάνονται δικαιωμένοι για τις επιλογές τους. Τους ετοιμάζουν και για καριέρα στο εξωτερικό. Ο Παπανδρέου διδάσκει στο Χάρβαρντ, ενώ στο ΔΝΤ θα εργαστεί ο Παπακωνσταντίνου σύμφωνα με δημοσιεύματα. Καλά αισθάνονται τύψεις για το κακό που προκάλεσαν στην χώρα; Και αν δεν αισθάνονται τίποτα, αντιλαμβάνονται τι άποψη έχει η κοινωνία για αυτούς;\nΟΙ ΛΑΘΡΟΜΕΤΑΝΑΣΤΕΣ ΚΑΙ ΤΟ ΔΙΛΛΗΜΑ\nΠάμε σε κάτι άλλο. Η μεταφορά λαθρομεταναστών στο Παρανέστι μονοπωλεί τις συζητήσεις στα διάφορα στέκια. Το μέγα δίλλημα είναι: Ήξεραν ή δεν ήξεραν οι πολιτικοί μας την παραπάνω ενέργεια; Μα είναι δυνατόν να μην γνώριζαν αναρωτήθηκα. Αν πραγματικά δεν γνώριζαν τότε είναι ανεπαρκείς και ακατάλληλοι. Αν πάλι γνώριζαν και το έκρυψαν τότε μας θεωρούν εξωγήινους και ηλίθιους. Η ιστορία του καθενός γράφεται καθημερινά. Το θέμα αυτό θα κυριαρχήσει στην επικαιρότητα το επόμενο διάστημα. Αν κάποιοι πιστεύουν ότι θα περάσει στο «ντούκου» είναι βαθιά νυχτωμένοι.\nΈνα ένα τα χάνουμε όλα στον νομό μας. Οι φιλόδοξες διεκδικήσεις και τα όνειρα για την Δράμα ανήκουν στο παρελθόν. Κάποτε διεκδικούσαμε σχολές, υποδομές και στρατηγικά σχέδια. Πλέον τα χάνουμε όλα και το κακό είναι ότι λείπει η στοιχειώδης αντίδραση. Και δεν με καλύπτει η άποψη ότι φεύγουν από παντού. Σε άλλα μέρη είχαν πολλά και έχασαν ένα μέρος από αυτά. Εδώ είχαμε ελάχιστα και τα χάνουμε σε μια μέρα. Ο πολιτικός κόσμος φέρει τεράστια ευθύνη για την εικόνα παρακμής και εγκατάλειψης του τόπου. Με θεατρικές πράξεις και μονολόγους δεν πείθουν κανένα. Ο κόσμος δεν τρώει κουτόχορτο. Δεν είμαστε βλάκες κύριοι. Αυτό να το γνωρίζεται και να μην το αγνοείται.\nΕΙΣΗΓΟΥΝΤΑΙ ΦΟΡΟ ΚΑΙ ΣΤΗΝ ΙΔΙΟΚΑΤΟΙΚΗΣΗ\nΦόρο στην ιδιοκατοίκηση εξετάζει το υπουργείο Οικονομικών, μετά από σχετικές πιέσεις της τρόικας. Η Ευρωπαϊκή Επιτροπή θεωρεί πως θα πρέπει να επιβληθεί στην Ελλάδα φόρος στα τεκμαρτά εισοδήματα από ιδιοκατοίκηση. Σύμφωνα... με την «ανάγνωση» της τρόικας πρέπει να επιβληθεί φόρος σε ανύπαρκτα εισοδήματα, τα οποία η εφορία θεωρεί ότι έχουν όσοι φορολογούμενοι ιδιοκατοικούν, διαμένουν σε δικά τους σπίτια, με την έννοια ότι έχουν κάποιο οικονομικό όφελος επειδή δεν πληρώνουν ενοίκιο. Τελικά είναι και απίστευτοι και άκρως επικίνδυνοι. Έχουν χάσει και το γήπεδο και την μπάλα.\nνάκος - Κυριακή 7 Οκτωβρίου 2012 στις 16:16\nΟ ΚΥΡΙΑΖΙΔΗς ΓΝΩΡΙΖΕ Ή ΟΧΙ;;;\nΚΩΣΤΑΣ Χ. - Κυριακή 7 Οκτωβρίου 2012 στις 16:16\nΑΥΤΟ ΜΕ ΤΟ ΠΑΡΑΝΕΣΤΙ ΕΙΝΑΙ ΠΡΟΚΛΗΣΗ ΝΑ ΠΑΡΑΙΤΗΘΟΥΝ ΟΙ ΑΝΙΚΑΝΟΙ!!!\nΜΑ;ΚΗς - Κυριακή 7 Οκτωβρίου 2012 στις 16:15\nΑΧΡΗΣΤΟΙ ΚΑΙ ΑΠΑΡΑΔΕΚΤΟΙ ΟΙ ΤΟΠΙΚΟΙ ΠΑΡΑΓΟΝΤΕς!!!\nΠΑΝΤΕΛΗΣ - Κυριακή 7 Οκτωβρίου 2012 στις 16:15\n!!!!!!!!!!!!!!!!!!!!!!!!!!!!!!!!!!!!!!!!!!! Κάποτε διεκδικούσαμε σχολές, υποδομές και στρατηγικά σχέδια. Πλέον τα χάνουμε όλα και το κακό είναι ότι λείπει η στοιχειώδης αντίδραση. Και δεν με καλύπτει η άποψη ότι φεύγουν από παντού. Σε άλλα μέρη είχαν πολλά και έχασαν ένα μέρος από αυτά. Εδώ είχαμε ελάχιστα και τα χάνουμε σε μια μέρα. Ο πολιτικός κόσμος φέρει τεράστια ευθύνη για την εικόνα παρακμής και εγκατάλειψης του τόπου. Με θεατρικές πράξεις και μονολόγους δεν πείθουν κανένα. Ο κόσμος δεν τρώει κουτόχορτο. Δεν είμαστε βλάκες κύριοι. Αυτό να το γνωρίζεται και να μην το αγνοείται.


Μερική ρήξη ο Σπανούλης (pics) | SDNA\nΜερική ρήξη ο Σπανούλης (pics)\n14 Μαρτίου 2015, 00:39\nΟ Ολυμπιακός δεν τα κατάφερε απέναντι στην Φενέρμπαχτσε και η ήττα των Πειραιώτων είναι... διπλή, καθώς ο Βασίλη Σπανούλης αγωνίστηκε τραυματίας και η κατάστασή του επιδεινώθηκε. Ο Έλληνας γκαρντ έχει υποστεί μερική ρήξη έσω πλατύ στο δεξί γόνατο.\nΟ V-Span τραυματίστηκε πριν από δύο ημέρες στην προπόνηση της ομάδας του, όταν δέχθηκε μια γονατιά από τον Καββαδά, όμως, έσφιξε τα... δόντια κι έδωσε το «παρών» στην αναμέτρηση της 10ης αγωνιστικής του Τοp 16 της Εuroleague.\nΜάλιστα, η συμμετοχή του στο ματς με τη Φενερμπαχτσέ ήταν στη διακριτική του ευχέρεια, αλλά ο ίδιος επέλεξε να αγωνιστεί λόγω της κρισιμότητας του παιχνιδιού.\nTα μαντάτα, όμως, δεν είναι καλά. Ο Σπανούλης δέχθηκε άλλη μια γονατιά στο ματς με τους Τούρκους, η οποία του δημιούργησε ένα αιμάτωμα στο γόνατο. Σύμφωνα με τις πρώτες εκτιμήσεις έχει υποστεί μερική ρήξη έσω πλατύ στο δεξί γόνατο.\nΟ αρχηγός του Ολυμπιακού δεν έχει αποχωρήσει ακόμα από το ΣΕΦ, αφού δέχεται θεραπεία από τους γιατρούς της ομάδας, η οποία θα αργήσει να τελειώσει, ενώ αναμένεται να απουσιάσει από το παιχνίδι με τον ΠΑΟΚ για την 20ή αγωνιστική της Α1.\nΝτάνστον: «Δεν ήρθε το τέλος του κόσμου»